за анализ на риска (CIRAM).
 (13)
 За да се осигури последователност и да се улесни обменът на информация, като същевременно се запази сигурността, Агенцията следва да интегрира и развие различните си мрежи и инструменти за анализ на риска в рамките на EUROSUR, като например Мрежата на Frontex за анализ на риска (FRAN), Мрежата на Европейския съюз за анализ на риска от документни измами (EDF-RAN) или Мрежата за анализ на риска на Общността за морско разузнаване (MIC-RAN).
 (14)
 При докладването в EUROSUR следва да се отчита спецификата на някои дейности по граничен контрол, като наблюдението на въздушните или морските граници, както и тази на някои свързани събития, като например вторичните движения или инцидентите при търсене и спасяване. Докладването на такава информация допринася за създаването на европейската картина на състоянието, включително за анализа на риска и определянето на степени на въздействие. Освен това докладването относно операции по търсене и спасяване на мигранти както на сушата, така и в морето следва да допринася за гарантиране на защитата и спасяването на живота на мигрантите.
 (15)
 Собственикът на картината на състоянието следва да я управлява с оглед на осигуряването на ясно разбиране на ситуацията във всеки участък от външната граница и за всяка област на отговорност и улесняването на анализа на риска и способностите за реагиране на подходящото равнище.
 (16)
 При създаването на специални картини на състоянието с трети за EUROSUR страни държавите членки и Агенцията следва да спазват и насърчават разработените от Агенцията технически и оперативни стандарти за обмен на информация.
 (17)
 Необходимо е да се определят оперативните отговорности за докладване и за поддържане на картините на състоянието във връзка с техническите отговорности за експлоатацията и поддръжката на различните технически системи и мрежи, които подпомагат обработката на информация в EUROSUR.
 (18)
 За да се гарантира, че оперативните отговорности за техническото изпълнение на EUROSUR са определени достатъчно подробно, е необходимо да се установят техническите компоненти на EUROSUR. Обменът на информация в EUROSUR следва да се автоматизира с цел да се управлява значителното количество обработвана информация и да се намали работното натоварване на операторите. Държавите членки и Агенцията следва да разработят технически интерфейси за насърчаване на взаимосвързаността между машините и да използват инструменти за подпомагане на вземането на решения, за да улеснят операторите на EUROSUR при изпълнението на задачите им.
 (19)
 При определянето на формàта на докладите във връзка с плавателните съдове, представляващи интерес, като част от техническите стандарти за обмен на информация Агенцията, в тясно сътрудничество със съответните национални органи, следва да използва международно договорени формати, произтичащи от съответното международно законодателство, на първо място сред които са Конвенцията на ООН по морско право, обичайното морско право и инструментите, произхождащи по-специално от Международната морска организация (ММО), както и техните разновидности във вътрешния правен ред на държавите на знамето.
 (20)
 При определянето на формàта на докладите във връзка с въздухоплавателните средства, представляващи интерес, като част от техническите стандарти за обмен на информация Агенцията, в тясно сътрудничество със съответните национални органи, следва да се стреми да използва международно договорени формати, като определените от Международната организация за гражданско въздухоплаване